ભિષ્મ પિતામહે વિસ્તૃત જવાબ આપતા કહ્યું, "પહેલાં બધું જ નીતિથી ચાલતું હતું. ધર્મથી ચાલતું હતું. પણ ધર્મ ક્ષીણ થયો એટલે બધું જ બદલાવા લાગ્યું. નાની માછલી અને મોટી માછલી ગળી જવા લાગી. લોકો ત્રાહિમામ થઈ ગયા. આથી બ્રહ્મા પાસે ગયા અને રાજાની માંગ કરી. આ રીતે મનુ રાજા બન્યા. લોકોએ તેમને કહ્યું, આપ અમારા રાજા છો. નિયમો બનાવો, કાયદાઓ ઘડો, અમે માનીશું. ના માને એને સજા કરો. આ રીતે રાજ્ય જન્મ્યુ. રાજ્ય એ કાનુન દ્વારા, કાનુનના બળ પર ચાલે છે. જ્યાં કાનુની વ્યવસ્થા અને દંડની જોગવાઈ હોય તે રાજ્ય છે. રાષ્ટ્રની વિભાવના તેનાથી જુદી છે. લોકોનું આત્મબળ, નિષ્ઠા, રાષ્ટ્રનું નિર્માણ કરે છે.